**EKONOMSKA ŠKOLA „BRAĆA RADIĆ“, ĐAKOVO**

**PROCJENA POSTOJEĆEG STANJA**

**I**

**ANALIZA RANJIVOSTI ŠKOLSKE USTANOVE,**

**EKONOMSKE ŠKOLE „BRAĆA RADIĆ“, ĐAKOVO**

**ĐAKOVO, 2025.**

Sadržaj

1. **Uvod**1
	1. Osnovni podaci o školskoj ustanovi 1
	2. Opseg analize 2
	3. Metodologija procjene i izrada matrice rizika2
2. **Identifikacija potencijalnih ugroza**3
	1. Unutarnje ugroze 3
	2. Vanjske ugroze 3
	3. Okolišni faktori 3
3. **Analiza osjetljivih točaka**4
	1. Fizička sigurnost 4
	2. Infrastruktura 4
	3. Komunikacija 4
4. **Profil učenika i osoblja** 4
5. **Suradnja sa lokalnim vlastima i sigurnosnim službama**4
	1. Policija 4
	2. Vatrogasci 5
	3. Hitna medicinska pomoć 5
6. **Suradnja s roditeljima**6
7. **Procjena rizika po ugrozama**6
	1. Unutarnje ugroze 7
	2. Vanjske ugroze 7
	3. Okolišni faktori 7
8. **Preporuke i mjere za smanjenje ranjivosti**8

# **1. UVOD**

Svjesni trenutne situacije u društvu povezane sa neželjenim događajima u našoj zemlji i zemljama okruženja u kojima dolazi do ugroza prema školskim ustanovama, a samim tim i dionicima obrazovnog procesa, od onih najranjivijih koji su učenici pa sve do nastavnog, administrativnog i tehničkog osoblja, nameće se potreba institucionalizacije suradnje na lokalnoj razini u rješavanju i preveniraju rizičnih i kriznih situacija, prepoznajući činjenicu da se jedino zajedničkom i koordiniranom suradnjom svih državnih tijela može djelovati u cilju sprječavanja nasilja i drugih ugrožavajućih ponašanja te uvažavajući potrebu umrežavanja stručnjaka koji će na lokalnoj razini sudjelovati u sprječavanju takvih ponašanja nameće se potreba izrade procjene postojećeg stanja i analize ranjivosti školskih ustanova.

Sukladno navedenom izrađen je ovaj dokument s ciljem procjene sigurnosnog stanja škole te identificiranja potencijalnih prijetnji i ranjivih točaka koje mogu utjecati na sigurnost učenika, nastavnog osoblja i ostalih sudionika obrazovnog procesa prvenstveno uzrokovane ljudskim ponašanjem unutar i izvan školskih ustanova.

Kroz sustavnu analizu unutarnjih i vanjskih ugroza te okolišnih faktora, procjenjuju se postojeće mjere zaštite i predlažu poboljšanja u svrhu unapređenja sigurnosne infrastrukture i adekvatnog odgovora u eventualnim kriznim situacijama.

**1.1. Osnovni podaci o školskoj ustanovi**

Analiza se provodi za školsku ustanovu Ekonomska škola „Braća Radić“koja se nalazi na adresi Vijenac kardinala Alojzija Stepinca 11, Đakovo.

Škola je obrazovna institucija koja obuhvaća učenike srednjoškolskog uzrasta i zapošljava nastavno, administrativno i tehničko osoblje.

Djelatnost škole je odgoj i obrazovanje mladeži i odraslih te stjecanje srednje stručne spreme i stjecanje znanja i sposobnosti za rad i nastavak školovanja, organiziranje odgojno-obrazovnog rada, smještaja i prehrane, kulturnih i drugih aktivnosti učenika u učeničkom domu u sastavu škole.

**Osnovni parametri objekta:**

* **Objekt je samostojeća zgrada.** Ekonomska škola „Braća Radić“ Đakovo dijeli zgradu sa još jednom školom: Srednjom strukovnom školom Antuna Horvata Đakovo.
* Škola ima izdvojene učionice koje se nalaze u sklopu sportske dvorane u dvorištu škole, i to dvije učionice (6R i CNC).
* **Ukupna površina objekta**: 4091 m²
* **Broj katova**: 2 etaže
* **Ukupan broj prostorija**: **35**, od čega učionica 26, specijaliziranih kabineta 5, praktikum 1, ureda 6, zbornica, sanitarnih čvorova 6, kuhinja0, blagovaonica 0, kotlovnica 1, sportska dvorana sa svlačionicama 1.
* **Broj ulaza i izlaza**: Glavni ulaz 1, učenički ulaz 1, evakuacijski izlazi 4 (glavni, 2 sporedna, izlaz u dvorište).
* **Ukupan broj učenika**: 347
* **Ukupan broj zaposlenika**: 69 (nastavno osoblje 54, administrativno osoblje 3, stručni suradnici 4, tehničko osoblje 1, pomoćno osoblje 6, ravnatelj 1)
* **Pomoćnici u nastavi** - 3
* **Prostor oko škole**:- ograda, dvorište, igrališta, parkirališta, zelene površine

- Školsko dvorište je ograđeno. U prednjem dijelu školskog dvorišta nalazi se parking, kroz prednji dio dvorišta učenici odlaze u vanjske učionice (6R i CNC) te u sportsku dvoranu. Na istočni izlaz, izlazi se na vanjsko sportsko igralište na kojemu se za lijepa vremena odvija nastava tjelesne i zdravstvene kulture. Isto tako, na istočnom izlazu nalaze se zelene površine na kojima je postavljena vanjska sprava za vježbanje za učenike.

* **Blizina ključnih institucija**: (policijska postaja 1000 m, vatrogasna postaja 1000 m, dom zdravlja 1200 m, bolnica 40 km)

**Podaci o postojećem stanju: škola ima definiran sustav zaštite koji**

**uključuje:**

* Škola je opremljena videonadzorom koji broji 12 kamera. Navedene kamere daju nam uvid u događanja na mjestima ulaska u školsku i pomoćnu zgradu (2 ulaza), kretanje u zajedničkom prostoru obje škole (hol škole) te stražnji dio zgrade škole. Na hodnicima se nalaze skice o izlazima u slučaju nužde, vatrogasni aparati i rasvjeta te važni telefonski brojevi u slučaju opasnosti koji su postavljeni po zgradi škole.
* Na ulazu u školu i pomoćnu zgradu ugrađen je sustav kontrole i evidencije ulaska i izlaska iz školske zgrade. U zgradu mogu ući samo djelatnici škola sa dobivenim karticama za ulaz i izlaz iz škole. Na glavnom ulazu je djelatnik škole (pomoćno i tehničko osoblje) koji evidentira ulaske trećih osoba u školsku zgradu te brine o sigurnosti učenika i djelatnika škola.
* Na hodnicima se nalaze skice o izlazima u slučaju nužde, vatrogasni aparati i rasvjeta te važni telefonski brojevi u slučaju opasnosti koji su postavljeni unutar školske zgrade. Školska zgrada ima prilaz za osobe s invaliditetom, specijalizirani sanitarni čvor i dizalo.
* Učionice su označene brojevima ili nazivom ureda i svi su prepoznatljivi učenicima i djelatnicima.

**1.2. Opseg analize**

Ova analiza obuhvaća procjenu svih aspekata sigurnosti škole, uključujući:

* Identifikaciju unutarnjih, vanjskih i okolišnih ugroza
* Analizu fizičke sigurnosti i infrastrukture
* Procjenu postojećih sigurnosnih mjera i sustava nadzora
* Evaluaciju komunikacijskih kanala i postupaka u hitnim situacijama
* Pregled psihosocijalnih faktora i profil učenika
* Suradnju škole s lokalnim vlastima i sigurnosnim službama

**1.3. Metodologija procjene i izrada matrice rizika**

Za procjenu sigurnosnog stanja koristi se **matrica rizika**, koja omogućuje jednostavno rangiranje ugroza prema njihovoj vjerojatnosti i ozbiljnosti posljedica. Ova metoda omogućuje objektivnu kategorizaciju sigurnosnih prijetnji i određivanje prioriteta mjera zaštite.

**Koraci analize:**

1. Identifikacija mogućih prijetnji koje mogu utjecati na sigurnost škole.
2. Analiza osjetljivih točaka u objektu i ranjivosti učenika i osoblja.
3. Ocjenjivanje vjerojatnosti pojave svake prijetnje na skali od 1 do 5.
4. Procjena težine posljedica svake prijetnje na skali od 1 do 5.
5. Izračun rizika prema formuli:

***Rizik = Vjerojatnost × Posljedice***

1. Kategorizacija rizika prema sljedećim razinama:

|  |  |  |
| --- | --- | --- |
| **Razina rizika** | **Ocjena** | **Preporučene mjere** |
| Nizak rizik | 1-8 | Praćenje situacije, povremene mjere zaštite |
| Srednji rizik | 9-17 | Poboljšanje postojećih mjera zaštite, jačanje nadzora |
| Visok rizik | 18-25 | Hitno uvođenje dodatnih sigurnosnih mjera |

Na temelju dobivenih rezultata, predlažu se konkretne mjere za unapređenje sigurnosnog sustava i smanjenje ranjivosti škole.

**2. IDENTIFIKACIJA POTENCIJALNIH UGROZA**

Ugroze koje mogu utjecati na sigurnost škole podijeljene su u tri kategorije:

**2.1. Unutarnje ugroze**

* *Incidenti povezani s nasilnim ponašanjem učenika*
* *Incidenti povezani s nasilnim ponašanjem roditelja učenika*
* *Sukobi među učenicima, roditeljima ili osobljem*
* *Oštećivanje ili uništavanje školske imovine (vandalizam)*
* *Prijetnje bombom ili drugim opasnim situacijama*
* Sukobi među vršnjacima u školskom okruženju nerijetka su pojava. Najčešće se radi o verbalnim sukobima kao rezultat nedovoljne komunikacije. Sukobe uspješno rješavamo u suradnji sa stručnom službom škole, razrednikom i roditeljima ukoliko je potrebno. Učenike potičemo na asertivnu komunikaciju, te ih učimo komunikacijskim vještinama kroz različite preventivne programe. Zahvaljujući pravovremenoj komunikaciji sa roditeljima, nismo imali incidenta vezanih sa nasilnim ponašanjem roditelja. Sukob ima sljedeća obilježja: ne postoje elementi navedeni za nasilništvo; djeca ne inzistiraju da mora biti po njihovom po svaku cijenu; mogu dati razloge zašto su u sukobu; ispričaju se ili prihvate rješenje da nitko nije pobijedio; slobodno pregovaraju da bi zadovoljili svoje potrebe; mogu promijeniti temu i otići iz situacije. Učinkovitom komunikacijom djelatnika škole, educiranošću pojedinih djelatnika škole za razgovore s učenicima i roditeljima, te preventivnim aktivnostima koje provodimo u okviru školske preventivne strategije poprilično učinkovito rješavamo problematiku sukoba unutar škole.
* Incidenti povezani s **nasilnim ponašanjem učenika generalno su u granicama**  **niskog rizika u školi. S porastom kronološke dobi djece rizik se povećava**. Nasiljem među djecom i mladima smatra se svako namjerno fizičko ili psihičko nasilno ponašanje među djecom i mladima učinjeno s ciljem povrjeđivanja, a koje se, neovisno o mjestu izvršenja, može razlikovati po obliku, težini, intenzitetu i vremenskom trajanju i koje uključuje ponavljanje istog obrasca i održava neravnopravan odnos snaga (jači protiv slabijih ili grupa protiv pojedinca). Napominjemo kako je riječ o malenom broju učenika škole, kako u školi svakodnevno dežuraju nastavnici, postavljen je video nadzor, te ukoliko se incident povezan s nasilnim ponašanjem dogodi vremensko trajanje i intenzitet istoga izostaje. Djelatnici škole upoznati su s Protokolom o postupanju u slučaju nasilja među djecom i mladima i drugim zakonskim aktima na tu temu, te sukladno istom postupamo. Incidente povezane s nasilnim ponašanjem roditelja učenika ove školske godine nismo imali. Oštećivanje ili uništavanje školske imovine ove školske godine nismo evidentirali. Prijetnje bombom ili slične opasnosti ove školske godine nismo evidentirali.

**2.2. Vanjske ugroze**

* *Napad nasilnih ili psihički nestabilnih pojedinaca*
* *Oružani napadi na školu od strane nepoznatih osoba*
* *Teroristički napadi*
* Napade nasilnih i psihički nestabilnih osoba nismo imali kao niti druge napade na školu, uključujući i terorističke napade, te je tu stupanj rizika nizak. Postoji mala mogućnost ugroze škole od strane psihički nestabilnih osoba ili osoba pod utjecajem alkohola ili droga, tu bi stupanj rizika bio od nizak do srednji.

**2.3. Okolišni faktori**

* Lokacija škole:

- Ekonomska škola „Braća Radić“ Đakovo nalazi se na adresi Vijenac kardinala Alojzija Stepinca 11 Đakovo, te je sama zgrada u neposrednoj blizini glavne ceste.

* Vrijeme reakcije hitnih službi:

- temeljem udaljenosti hitnih službi kao što su policija, hitna pomoć i vatrogasci, procjena je da mogu reagirati vrlo brzo ukoliko je potrebno (5-10 minuta).

**3. ANALIZA OSJETLJIVIH TOČAKA**

Analiza osjetljivih točaka uključuje procjenu fizičke sigurnosti, infrastrukture i komunikacijskih sustava škole.

**3.1. Fizička sigurnost**

* Osiguranje ulaza i izlaza: na oba ulaza u školu i pomoćnu zgradu ugrađen je sustav kontrole i evidencije ulaska i izlaska iz školske zgrade. U zgradu mogu ući samo djelatnici škola sa dobivenim karticama za ulaz i izlaz iz škole. Na glavnom ulazu je djelatnik škole (pomoćno i tehničko osoblje) koji evidentira ulaske trećih osoba u školsku zgradu te brine o sigurnosti učenika i djelatnika škola.
* Sigurnost vanjskih prostora: video nadzor pokriva ulaze u školsku zgradu i vanjske prostore.
* Postojeće sigurnosne barijere: na ulazima u zgradu postavljene su elektronske brave koje otključavaju vrata uz pomoć kartice/privjeska. Učionice se zaključavaju pod odmorima. Ulaz u izdvojene učionice u školskom dvorištu se fizički zaključavaju. Nastavnici koji rade u tim prostorima nakon što učenici uđu u učionice, zaključavaju glavna vrata.

**3.2. Infrastruktura**

* Kvaliteta prozora, vrata i brava na ključnim lokacijama - na svim učionicama je PVC stolarija.
* Evakuacijski izlazi i njihova vidljivost:

- na hodnicima se nalaze skice o izlazima u slučaju nužde, vatrogasno aparati i rasvjeta te važni telefonski brojevi u slučaju opasnosti koji su postavljeni po zgradi škole.

* Oznake učionica i prostora: sve učionice na vratima imaju brojčanu oznaku radi lakšeg snalaženja.
* Funkcionalnost električnih sustava, alarma i video nadzora

**3.3. Komunikacija**

* Sustav obavještavanja hitnih službi i internog komuniciranja
* Funkcionalnost i testiranje komunikacijskih kanala

Razglas u školskoj zgradi postoji te služi kao školsko električno zvono za uzbunu. Aktivirati zvono za uzbunu mogu sve tri škole.

Ranije vježbe su bile požar u školi 2023.

2021. godine održana je vježba – potres – napravljeni su protokoli za nastavnike i učenike.

Prema planu vježbi sljedeća vježba planirana je u proljeće 2025. godini.

**4. PROFIL UČENIKA I OSOBLJA**

Analiza unutarnjih faktora rizika uključuje procjenu ponašanja učenika i psihosocijalne čimbenike.

* *Postoje li učenici s poznatim problemima nasilnog ponašanja* ***?***
* *Jesu li nastavnici i osoblje educirani za prepoznavanje rizičnih ponašanja* ***?***
* *Dostupnost programa podrške za učenike s agresivnim ponašanjem* ***?***
* *Definirani kanali za prijavu nasilnih incidenata* ***?***
* U našoj školi su identificirani učenici koji su u **povećanom riziku** **za razvoj problema u** **ponašanju**, te se prema istima postupa na razini univerzalne, selektivne i indicirane prevencije.
* Našu školu pohađaju učenici iz ranjivih skupina (učenici s posebnim odgojno obrazovnim potrebama, učenici čiji roditelji imaju nižu razinu obrazovanja, učenici iz obitelji nižeg ekonomskog statusa, učenici pripadnici romske manjine) no aktivnostima na razini univerzalne prevencije koje se u školi provode u okviru školske preventivne strategije svi su uspješno integrirani u školski sustav.
* Redovito se provodi individualni rad sa učenicima koji pokazuju rizik od agresivnog ponašanja, kao i sa ostalim učenicima sa problemima mentalnog zdravlja, kao i preventivne strategije u razredu u vidu pedagoških radionica.
* Učenici s agresivnim ponašanjem u praćenju su od strane stručnih suradnica te se s njima radi na indiciranoj razini prevencije, uključivanjem roditelja te traženjem podrške HZSR i drugih oblika pomoći u zajednici – upućivanje u Obiteljski centar, psihologu, psihijatru izvan sustava obrazovanja.
* Naši nastavnici i osoblje permanentno se educiraju za prepoznavanje rizičnih ponašanja učenika i indikatora koji ukazuju na moguće prijetnje. (ja bih stavila da se stručna služba i pojedini nastavnici educiraju u području brige za mentalno zdravlje učenika/ica te snalaženje u izazovnim situacijama na nastavi te u komunikaciji sa učenicima).
* Naši nastavnici i osoblje permanentno se educiraju za prepoznavanje rizičnih ponašanja učenika i indikatora koji ukazuju na moguće prijetnje. Naša stručna suradnica socijalna pedagoginja i psihologica provode preventivne programe te educiraju nastavnike i organiziraju i niz edukacija za djelatnike naše škole. Ove školske godine u svim razredima na SRZ se provodi i Abeceda prevencije. Više o svim preventivnim programima i načinu njihove realizacije opisano je našoj školskoj preventivnoj strategiji.
* Kanali za prijavu nasilnih ili sumnjivih aktivnosti vrlo su transparentni, te podliježu važećim zakonskim propisima, a svake školske godine svi djelatnici škole na učiteljskim, razrednim vijećima kroz predavanja, radionice budu upoznati s istima.

**5. SURADNJA S LOKALNIM VLASTIMA I SIGURNOSNIM SLUŽBAMA**

**5.1. Policija**

* Postoji li suradnja s lokalnom policijom i koliko često se održavaju sastanci **?**

Temeljem sporazuma o međuresornoj suradnji i koordinaciji u području sprječavanja nasilja i drugih ugrožavajućih ponašanja na lokalnoj razini uspostavljeni su gradski/općinski timovi za prevenciju i borbu protiv nasilja i drugih ugroza s ciljem održavanja redovitih koordinativnih sastanaka, tijekom kojih se razmjenjuju informacije od značaja za postupanje više nadležnih službi.

* S Policijskom postajom Daruvar putem međuresornih sastanaka održava se suradnja, i do sada su se odvijali na mjesečnom nivou, odnosno po potrebi, i na njima sudjeluje ravnatelj, a kada je isti spriječen, onda osoba koju ravnatelj ovlasti.
* Policijski službenici su obaviješteni o potencijalnim ugrozama, a isti na međuresornim sastancima obavještavaju školu o prevencijama kriminaliteta koje rade na našem području.
* Inspekcijski nadzor službe Civilne zaštite postoji, on je periodičan, svakih nekoliko godina, a škola je do sada ispunjavala sve standarde vezane uz protupožarnu zaštitu.

 Članovi gradskih/općinskih timova su predstavnici ustrojstvenih jedinica sporazumnih strana na lokalnoj razini i to:

- Ministarstva unutarnjih poslova — načelnici policijskih postaja

- Ministarstva zdravstva doktor medicine imenovani predstavnik doma zdravlja/ispostave doma zdravlja, koji djelatnost obavlja na području djelovanja pojedine policijske postaje

- Ministarstva znanosti i obrazovanja ravnatelji odgojno-obrazovnih ustanova na području djelovanja pojedine policijske postaje

- Ministarstva za demografiju, obitelj, mlade i socijalnu politiku ravnatelji centara za socijalnu skrb/voditelji podružnica na području djelovanja pojedine policijske postaje

- Ministarstva pravosuđa —predstavnici odjela za podršku žrtvama i svjedocima osnovanih pri županijskim sudovima kao i predstavnici probacijskih ureda na području djelovanja pojedine policijske postaje

- Ministarstva hrvatskih branitelja službenici Ministarstva hrvatskih branitelja određeni za područje pojedine jedinice područne (regionalne) samouprave.

 Gradskim/općinskim timovima koordiniraju načelnici policijskih postaja.

Članovi gradskih/općinskih timova sastaju se najmanje jedan put mjesečno, a po potrebi i češće.

* Jesu li definirani protokoli za hitne situacije te provode li se vježbe evakuacije **?** *Škola ima protokole postupanja za nastavnike i učenike u slučaju potresa, redovito se provode vježbe evakuacije i spašavanja, sve tri škole zajedno u suradnji s policijom, vatrogascima, hitnom pomoći, Crvenim križem Daruvar.*

**5.2. Vatrogasci**

* Jesu li provedene inspekcije školske infrastrukture radi procjene požarne sigurnosti **?**
* *Za zaštitu na radu škole imaju angažirane tvrtke koje redovito provode kontrole, redovito se jednom godišnje servisiraju svi protupožarni aparati. Svi zaposleni osposobljeni su za zaštitu na radu i zaštitu od požara.*
* Jesu li izrađene procedure za slučaj požara i provode li se vježbe evakuacije?
* *Vježbe evakuacije i spašavanja provode se redovito za sve tri škole zajedno. Izrađuju se elaborati za vježbe, postupanja s kojima se upoznaju svi zaposleni. U sklopu elaborata zadužuju se zaposleni za pojedina postupanja, skrb za učenike i kontrolu izlaza iz zgrade. U sklopu vježbe vatrogasci naprave pokaznu vježbu aktiviranja protupožarnog aparata za sve nazočne, domari škole aktiviraju aparate.*

**5.3. Hitna medicinska pomoć**

* Jesu li zaposlenici škole osposobljeni za pružanje prve pomoći
* Je li uspostavljen sustav brzog kontakta s hitnom pomoći
* Komunikacijski kanal s lokalnim medicinskim službama postoji, a većina djelatnika ima obuku iz pružanja prve pomoći.
* Zaposlenici škole osposobljeni su za pružanje prve pomoći. U veljači 2025. godine provedena je edukacija od strane Gradskog društva Crvenoga križa Daruvar namijenjena zaposlenicima škole gdje su usvojili osnovna znanja o pružanju prve pomoći. Edukaciju pružanja prve pomoći su također prošli i učenici drugih razreda.

**6. SURADNJA S RODITELJIMA**

* *Kako se roditelji informiraju o sigurnosnim rizicima* ***?***
* *Postoje li definirani komunikacijski kanali u kriznim situacijama* ***?***
* *Jesu li roditelji uključeni u provedbu sigurnosnih mjera* ***?***
* Suradnja s roditeljima je dobra, redovno su informirani o svim, za njih važnim, događajima u školi, putem web stranice škole, a u hitnim situacijama putem društvenih mreža i telefonski, komunikacija s roditeljima o kriznim situacijama se obavlja na roditeljskim sastancima ili na Vijeću roditelja a svaki razrednik sa roditeljima učenika svoga razreda ima Viber ili WhatsApp grupu. U planu je od strane CARNET-a postavljanje sustava istodobnog informiranja roditelja o važnim i hitnim događanjima. Postoji mogućnost komunikacije i putem Radio Daruvara u hitnim situacijama.
* Roditelji nisu izravno uključeni u provedbu sigurnosnih mjera u školi, jer se u školi nalaze djelatnici i učenici, ali su o istima informirani i imaju svog predstavnika u Sigurnosnom timu škole i učestvuju u pripremi sigurnosnih mjera.

**7. PROCJENA RIZIKA PO UGROZAMA**

Za procjenu rizika koristi se najjednostavnija **matrica rizika** koja uzima u obzir **vjerojatnost** i **posljedice** svake ugroze.

**Legenda:**

* **Vjerojatnost (V):** od 1 – vrlo malo vjerojatni,….., do 5 - česti
* **Posljedice (P):** od 1 - zanemarive,…., do 5 - katastrofalne
* **Razina rizika (VxP):** 1-8 (niski), 9-17 (srednji), 18-25 (visoki)

U tabeli je opisan način određivanja vjerojatnosti rizika:

| **VJEROJATNOSTI RIZIKA** | **Ocjena****vjerojatnosti** | **Opis vjerojatnosti rizika** |
| --- | --- | --- |
| **Česti** | 5 | Često će se javljati u životu sustava |
| **Vjerojatni** | 4 | Pojavit će se nekoliko puta u životu sustava |
| **Povremeni** | 3 | Vjerojatno će se dogoditi nekad u životu sustava |
| **Malo vjerojatni** | 2 | Malo je vjerojatno da će se dogoditi u životu sustava, ali je moguće |
| **Vrlo malo vjerojatni** | 1 | Izuzetno je malo vjerojatno da će se dogoditi u životu sustava |

U sljedećoj tabeli je opisan način određivanja posljedice rizika:

| **POSLJEDICE RIZIKA** | **Ocjena****posljedice** | **Opis posljedice** |
| --- | --- | --- |
| **Katastrofalna** | 5 | Višestruka smrt |
| **Kritična** | 4 | Smrt ili višestruke teške ozljede |
| **Teška** | 3 | Jedna teška ili više lakših ozljeda |
| **Marginalna** | 2 | Jedna lakša ozljeda |
| **Zanemariva** | 1 | Bez ozljeda |

**7.1. Unutarnje ugroze**

| **Unutarnje ugroze** | **Vjerojatnost** **(1-5)** | **Posljedice** **(1-5)** | **Razina rizika** **(VxP)** | **Razina rizika** **(VxP)** |
| --- | --- | --- | --- | --- |
| **Nasilje među učenicima** | 2 | 2 | 4 | **Niska** |
| **Nasilno ponašanje roditelja učenika** | 2 | 2 | 4 | **Niska** |
| **Sukobi među učenicima, roditeljima i osobljem** | 1 | 1 | 1 | **Niska** |
| **Vandalizam (oštećivanje ili uništavanje školske imovine** | 3 | 3 | 9 | **Srednja** |
| **Prijetnje bombom ili dr. opasne situacije** | 1 | 1 | 1 | **Niska** |

**7.2. Vanjske ugroze**

| **Vanjske ugroze** | **Vjerojatnost** **(1-5)** | **Posljedice** **(1-5)** | **Razina rizika** **(VxP)** | **Razina rizika** **(VxP)** |
| --- | --- | --- | --- | --- |
| **Napad nasilnih ili psihički nestabilnih pojedinaca** | 1 | 2 | 2 | **Niska** |
| **Oružani napadi na školu od strane nepoznatih osoba** | 1 | 2 | 2 | **Niska** |
| **Teroristički napad** | 1 | 2 | 2 | **Niska** |

**7.3. Okolišni faktori**

| **Okolišni faktori** | **Vjerojatnost** **(1-5)** | **Posljedice** **(1-5)** | **Razina rizika** **(VxP)** | **Razina rizika** **(VxP)** |
| --- | --- | --- | --- | --- |
| **Lokacija škole (blizina prometnica, osamljenost područja, dostupnost hitnih službi)** | 1 | 3 | 3 | **Niska** |
| **Vrijeme reakcije hitnih službi (policija, vatrogasci, hitna pomoć)** | 1 | 3 | 3 | **Niska** |

**8. PREPORUKE I MJERE ZA SMANJENJE RANJIVOSTI**

Temeljem ove procjene postojećeg stanja i analize ranjivosti školske ustanove potrebno je sačiniti Plan sigurnosti školske ustanove sa strategijom upravljanja identificiranim rizicima.

Planom sigurnosti školske ustanove biti će razrađena strategija upravljanja svakim od identificiranih rizika te će se utvrditi preporuke za poboljšanje stanja i smanjenje rizika kroz primjenu tehničkih i organizacijskih mjera sukladno čemu će se odrediti prioriteti preporučenih mjera s određivanjem očekivanih rokova za njihovu provedbu.

Procjena postojećeg stanja i analiza ranjivosti školske ustanove, Ekonomske škole „Braća Radić“, Đakovo, razmatrana je na sjednici Nastavničkog vijeća, Vijeća roditelja.

Procjena postojećeg stanja i analiza ranjivosti školske ustanove, Ekonomske škole „Braća Radić“, Đakovo donijeta je na 40. sjednici Školskog odbora, održanoj dana 31.03.2025. godine.

**Predsjednik Školskog odbora:**

 **Tomislav Vinković, prof.**

***KLASA: 007-04/25-***

***URBROJ: 2121-27-01-25-01.***

***Đakovo, 30.03.2025.***

**Ravnatelj**

 **Željko Bionda, dipl.ing.**